《从孙贰守宗启已去宁波宁波为去思卷以遗之宗启有诗辄和》
明代·林文俊

时来千里慰衰迟，洗眼灯前手自披。
遗爱曾闻随处有，古音休叹少人知。
明时失士良为耻，壮岁还山恐未宜。
正是圣君求治日，沧江谁许钓纶垂。

作者简介：（ 1487—1536）明福建莆田人，字汝英，号方斋。正德六年进士。授编修，官至南京吏部右侍郎。谥文修。有《方斋诗文集》。